
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

         H O T Ă R Â R E

           privind schimbarea destinației construcției ”Tribună teren sport” situată în Focșani, str. 1 Decembrie 1918 nr. 10, ce aparține domeniului privat al Municipiului Focșani, aflată în administrarea Liceului cu Program Sportiv  Focşani, întrucât nu mai este necesară activității de învățământ

Consiliul Local al municipiului Focsani, judetul Vrancea, întrunit în şedinţa extraordinară,

         - având în vedere proiectul de hotarare iniţiat de Primarul Municipiului Focșani – Cristi Valentin Misăilă,  și raportul comun al Direcției de urbanism și autorizări – Serviciul administrarea patrimoniului și al Directiei economice, inregistrat sub nr. 72400/05.10.2017, prin care se propune schimbarea destinației construcției ”Tribună teren sport” situată în Focșani, str. str. 1 Decembrie 1918 nr. 10, ce aparține domeniului privat al Municipiului Focșani, aflată în administrarea Liceului cu Program Sportiv  Focşani, întrucât nu mai este necesară activității de învățământ ;
           - văzând avizul favorabil al Comisiei de buget și administrație publică ;
           -  având în vedere adresa Liceului cu Program Sportiv Focșani înregistrată la Primăria Municipiului Focșani cu nr. 62493/2017, precum și Hotărârea nr. 46/30.08.2017 a Consiliului de administrație al Liceului cu Program Sportiv Focșani;
           - în conformitate cu prevederile art. 112, al. (6) din  Legea educației naționale nr. 1/2011, cu modificările și completările ulterioare ;

           - în temeiul art.36 alin.(2) lit.(c) si art. 45 alin.(3) din Legea nr.215/ 2001 privind administratia publica locala, republicată în 2007, cu modificările şi completările ulterioare;
H O T A R A S T E :
           Art. 1. Schimbarea destinației construcției ”Tribună teren sport” situată în Focșani, str. str. 1 Decembrie 1918 nr. 10, ce aparține domeniului privat al Municipiului Focșani, aflată în administrarea Liceului cu Program Sportiv  Focşani, întrucât nu mai este necesară activității de învățământ. Aceasta este identificată după  cum urmează :
- „Liceul cu program sportiv Focşani - tribună teren sport” - str. 1 Decembrie 1918 nr. 10, suprafaţă construită   =  572,07 mp. și nr. inventar 14766 ;
         Art. 2. Hotărârea va intra în vigoare după obținerea avizului conform al Ministrului Educației Naționale. După intrarea în vigoare a hotărârii, imobilul  – construcție va fi demolat.
         Art. 3. Odată cu intrarea în vigoare a hotărârii, se modifică și se completează toate actele  administrative subsecvente, privind acte de administrare ale bunurilor ce aparțin domeniului public al Municipiului Focșani.
         Art. 4. Prezenta hotarare va fi comunicată de către Serviciul administrație publică locală, agricultură, în vederea aducerii acesteia la îndeplinire, compartimentelor, birourilor, serviciilor și Primarului Municipiului Focșani, care va asigura executarea acesteia prin :

· Direcția de urbanism și autorizari - Serviciul administrarea patrimoniului,
· Direcția economică.
PREȘEDINTE DE ȘEDINȚĂ
Mihai  Nedelcu

